recursal/SuperWikiNEXT-32B huggingface dataset:
ตัวอย่างงานก่อสร้างอาคารบ้านพักสำเร็จรูป
งานก่อสร้างอาคารขนาดใหญ่
**การก่อสร้าง** (อังกฤษ: construction) คือกิจกรรมหรือการกระทำที่ทำให้เกิด การประกอบหรือการติดตั้ง ให้เกิดเป็นอาคาร โครงสร้าง ระบบสาธารณูปโภค หรือส่วนประกอบของสิ่งที่กล่าวข้างต้น และมักจะหมายถึงงานทางด้านโยธาเป็นส่วนใหญ่

การก่อสร้างเป็นการปฏิบัติวิชาชีพแขนงหนึ่ง ซึ่งประกอบด้วยงานไม้ งานคอนกรีต งานปูนก่อฉาบ งานเหล็ก ช่างซึ่งปฏิบัติงานในงานแขนงนั้นๆ ก็จะเรียกตามประเภทของงานนั้นๆ เช่น ช่างไม้ ช่างปูน ฯลฯ คำที่เรียกโดยรวมก็คือ **ช่างก่อสร้าง** และผู้ที่มีอาชีพลงทุนรับจ้างทำงานก่อสร้างจะเรียกทั่วๆ ไปว่า **ผู้รับเหมา** ผู้รับเหมาก่อสร้างที่จดทะเบียนในรูปแบบนิติบุคคล จะมีชื่อเรียกโดยทั่วไปว่า **บริษัทรับสร้างบ้าน**

ประเภทของโครงการก่อสร้าง
------------------------

ประเภทของโครงการก่อสร้าง ได้แก่

**งานอาคาร** ได้แก่

* งานบ้านพักอาศัย
* งานอาคารพักอาศัยรวม ขนาดใหญ่
* งานอาคารสำนักงาน
* งานโรงเรียน
* งานอาคารทางศาสนา
* งานอาคารทางด้านอุตสาหกรรม เช่นโรงงาน โรงเก็บวัสดุ ฯลฯ
* งานอาคารเพื่อกิจกรรมอื่น ๆ เช่นสนามกีฬา โรงเก็บเครื่องบิน อาคารที่พักผู้โดยสาร ฯลฯ

**งานถนนและระบบสาธารณูปโภคด้านขนส่ง** ได้แก่

* ถนน
* ทางรถไฟ
* งานระบบทางด่วน
* สนามบิน
* ท่าเทียบเรือ

**งานระบบชลประทาน** ได้แก่

* เขื่อน
* คลองส่งน้ำชลประทาน
* งานอาคารประกอบอื่น ๆ

**งานระบบสาธารณูปโภค อื่น ๆ** ได้แก่

* ท่อส่งน้ำ ท่อส่งน้ำมัน ท่อส่งแก๊ส
* โรงผลิตน้ำประปา
* โรงบำบัดน้ำเสีย
* โรงงานกำจัดขยะ และระบบกำจัดขยะแบบอื่น ๆ
* โรงไฟฟ้า ฯลฯ

ผู้มีส่วนเกี่ยวข้องในโครงการก่อสร้างโดยตรง
------------------------------------------

* ผู้ลงทุน
* สถาปนิก
* วิศวกร
	+ วิศวกรโยธา
	+ วิศวกรโครงสร้าง
	+ วิศวกรงานระบบ
	+ วิศวกรไฟฟ้า

* ผู้รับเหมา
* ที่ปรึกษางานก่อสร้าง
* โฟร์แมน

อ้างอิง
-------

* Cronin, Jeff (2005). "S. Carolina Court to Decide Legality of Design-Build Bids". Construction Equipment Guide.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **การก่อสร้าง**

- เว็บไซต์รวบรวมข้อมูลผู้ให้บริการเกี่ยวกับการ ก่อสร้าง

- สร้างทางเลือกใหม่ให้กับอุตสาหกรรมก่อสร้าง

| * ด
* ค
* ก
โครงสร้างพื้นฐาน |
| --- |
| 
* สะพาน
* คลอง
* ทางข้ามแหล่งน้ำ
* เขื่อน
* การระบายน้ำ
* สะพานลอย
* ทางแยกต่างระดับ
* คันดิน
* ทางยกระดับ
* การขนส่งทางสายท่อ
* ถนน
* ทางเชื่อมลอยฟ้า
* ท่อระบายน้ำ
* อุโมงค์

 |
| 
* *ดูเพิ่ม:* สถาปัตยกรรม
* อะรีนา
* วิศวกรรมโยธา
* การก่อสร้าง
* สนามเด็กเล่น
* สาธารณะ
* สนามกีฬา
* โรงละคร
* สวนสาธารณะของเมือง

 |
***ตำรวจกาลเวลา***(ญี่ปุ่น: T・Pぼん; โรมาจิ: *Taimu Patorōru Bon*) เป็นซีรีส์มังงะ ญี่ปุ่น ที่เขียนและวาดภาพโดยฟูจิโกะ ฟูจิโอะได้รับการตีพิมพ์ต่อเนื่องในนิตยสาร Monthly Shonen Worldของสำนักพิมพ์Ushio Publishingและ Monthly Comic Tomตั้งแต่ปี 1978 ถึง 1986 ซีรีส์ทีวีอนิเมะตอนพิเศษที่ผลิตโดย สตูดิโอGallopออกอากาศทาง นิปปงทีวีในเดือนตุลาคม 1989 
ซีรีส์แอนิเมชันต้นฉบับ (โอเอ็นเอ)ซึ่งสร้างโดยสตูดิโอBonesมีกำหนดฉายในเดือนพฤษภาคม 2024 ทางเน็ตฟลิกซ์

เรื่องย่อ
---------

บอกเล่าเรื่องราว นามิฮิระ บอน วัยรุ่นที่กลายมาเป็นส่วนหนึ่งของทีมตำรวจการเวลาที่ได้รับมอบหมายให้ช่วยชีวิตผู้คนในช่วงเหตุการณ์สำคัญทางประวัติศาสตร์ที่เกิดขึ้นในยุคและสถานที่ต่างๆ ทั่วโลก

ตัวละคร
-------

นามิฮิระ บอน (並平 凡, *Namihira Bon*)
ให้เสียงโดย: ยูจิ มิตสึยะ (1989 special), อะกิฮิสะ วาคะยามะ (2024 ONA)

รีม สตรีม (リーム・ストリーム, *Rīmu Sutorīmu*)
ให้เสียงโดย: เรย์ ซาคุมะ (1989 special), อัตสึมิ ทาเนซากิ (2024 ONA)

Nihongo4|ยาสุกาวะ ยูมิโกะ|安川 ユミ子|Yasukawa Yuniko}}
ให้เสียงโดย: โนริโกะ ฮิดากะ (1989 special), โทโมโยะ คุโรซาวะ (2024 ONA)

ชิราอิชิ เท็ตสึโอะ (白石 鉄男, *Shiraishi Tetsuo*)
ให้เสียงโดย: โยโกะ ฮิคาสะ (2024 ONA)

ยานากิซาวะ (柳沢)
ให้เสียงโดย: อิโตะ เซตสึโอะ  (2024 ONA)

บูโยยอน (ブヨヨン)
ให้เสียงโดย: มาโมรุ มิยาโนะ (2024 ONA)

ฮิคาสะ โยโกะ (白木 陽子, *Shiraki Tōko*)
ให้เสียงโดย: ชิราสุ ซาโฮ [ja] (2024 ONA)

เกเลอร์ (ゲイラ, *Geira*)
ให้เสียงโดย: ยาสุยูกิ คาเสะ (2024 ONA)

หมายเหตุ
--------

1. ↑  ฮิโรชิ ฟูจิโมโตะ คนเดียว ฟูจิโมโตะใช้นามปากกาว่า "ฟูจิโกะ เอฟ ฟูจิโอะ" ตั้งแต่ปี 1989 เป็นต้นไป

อ้างอิง
-------

1. 1 2 3 4
2. 1 2 3
3. 1 2 3 4 5 6

แหล่งข้อมูลอื่น
---------------

* *ตำรวจกาลเวลา* (มังงะ) ที่เครือข่ายข่าวอนิเมะ





หมวดหมู่:อนิเมะโอเอ็นเอในปี พ.ศ. 2567]]
**เอสทีวี** (อังกฤษ: STV) หรือเรียกย่อมาจาก **สก๊อตทิชเทเลวิชัน** (อังกฤษ: Scottish Television) เป็นช่องโทรทัศน์ของสหราชอาณาจักรและสก๊อตแลนด์ ที่ให้ดำเนินการอนุญาตของ ITV (ช่องเลข 3) ในภาคเหนือและภาคกลางของสก๊อตแลนด์ ชื่อเดิมเป็นแกรมเปียนเทเลวิชัน (Grampian Television) (ปัจจุบันเป็น STV North Ltd) และสก๊อตทิชเทเลวิชัน (Scottish Television) (ปัจจุบันเป็น STV Central Ltd) อัตลักษณ์ดังกล่าวได้รับการรับรองเมื่อวันอังคารที่ 30 พฤษภาคม ค.ศ. 2006 โดยแทนที่อัตลักษณ์ของสองแฟรนไชส์ STV ฉลองครบรอบ 60 ปี ในปี ค.ศ. 2017 โดยมีรายการพิเศษออกอากาศทาง STV และ STV2 ที่ยุติลงแล้ว

ในปี ค.ศ. 2013 STV ได้รับใบอนุญาตการออกอากาศช่องทีวีท้องถิ่นในกลาสโกว์และเอดินเบอจ์ เอสทีวี กลาสโกว์ เริ่มออกอากาศเมื่อวันที่ 2 มิถุนายน ค.ศ. 2014 โดยมี เอสทีวี เอดิเบอจ์ เริ่มออกอากาศสตามในวันที่ 12 มกราคม ค.ศ. 2015 ตั้งแต่วันที่ 24 เมษายน ค.ศ. 2017 ช่องต่างๆของเมืองได้การเปลี่ยนชื่อเป็น " STV2 " และดำเนินการร่วมกับแฟรนไชส์ใหม่ที่มีศูนย์กลางอยู่ที่ Aberdeen, Dundee และ Ayr STV2 ยุติออกอากาศในเดือนมิถุนายน ค.ศ. 2018

อ้างอิง
-------

1. ↑  New channel STV2 to launch in April, stv.tv, 10 April 2017

แหล่งข้อมูลอื่น
---------------

* STV Group plc

| ลิงก์ไปยังบทความที่เกี่ยวข้อง |
| --- |
| แม่แบบ:STV Group plc
แม่แบบ:ไอทีวี
แม่แบบ:โทรทัศน์ในสก๊อทแลนด์
แม่แบบ:สื่อในสหราชอาณาจักร |
**ชมพูพันธุ์ทิพย์** (ชื่อวิทยาศาสตร์: *Tabebuia rosea*) เป็นพืชในวงศ์แคหางค่าง (Bignoniaceae) มีถิ่นกำเนิดในทวีปอเมริกากลางและอเมริกาใต้ ตั้งแต่ประเทศเม็กซิโก ไปจนถึงประเทศเวเนซุเอลา และประเทศเอกวาดอร์ เป็นต้นไม้ประจำชาติประเทศเอลซัลวาดอร์ หม่อมราชวงศ์พันธุ์ทิพย์ บริพัตรเป็นผู้นำเข้ามาปลูกในประเทศไทย เมื่อ ค.ศ. 1957 (พ.ศ. 2500)

ลักษณะทางพฤกษศาสตร์
-------------------

ชมพูพันธุ์ทิพย์เป็นไม้ยืนต้นผลัดใบ ขนาดกลางถึงใหญ่ เรือนยอดรูปไข่หรือทรงกลม แผ่กว้างเป็นชั้น ๆ เปลือกต้นเรียบสีเทาหรือสีน้ำตาล เมื่ออายุมากเปลือกแตกเป็นร่อง กิ่งเปราะหักง่าย ใบเป็นใบประกอบรูปนิ้วมือ ใบย่อย 5 ใบ ก้านใบรวมยาว 5-30 เซนติเมตร ก้านใบย่อยยาว 0.5-2.5 เซนติเมตร ใบรูปขอบขนานหรือรูปไข่แกมรูปรี กว้าง 3-7 เซนติเมตร ยาว 7.5-16 เซนติเมตร ปลายใบแหลมหรือเรียวแหลม โคนใบมนหรือสอบ ขอบใบเรียบ แผ่นใบหนาสีเขียวเข้ม ดอกมีสีชมพูอ่อน ชมพูสดถึงสีขาว กลางดอกสีเหลือง ออกเป็นช่อแบบช่อกระจุกที่ปลายกิ่ง มีดอกย่อยจำนวนมาก โคนกลีบดอกเชื่อมติดกันเป็นหลอดปลายแยกเป็น 5 แฉก คล้ายรูปแตร ยาว 5-7 เซนติเมตร ดอกบานเต็มที่กว้าง 5-8 เซนติเมตร มักบานพร้อมกัน ร่วงง่าย ผลเป็นผลแห้ง แตกเป็นฝักกลม ยาว 15-30 เซนติเมตร เมื่อแก่แตกเป็น 2 ซีก เมล็ดแบนสีน้ำตาล มีปีก ขยายพันธุ์ด้วยการเพาะเมล็ดหรือตอนกิ่ง

ประโยชน์
--------

ชมพูพันธุ์ทิพย์ ที่ถนนในมหาวิทยาลัยเกษตรศาสตร์ วิทยาเขตกำแพงแสน
ชมพูพันธุ์ทิพย์ ริมถนนพหลโยธิน หน้าสวนจตุจักร ในปี พ.ศ.2558
ชมพูพันธุ์ทิพย์นิยมปลูกเป็นไม้ประดับเนื่องจากมีสีดอกที่สวยงาม ใบต้มแก้เจ็บท้องหรือท้องเสีย หรือตำให้ละเอียดพอกใส่แผล ลำต้นใช้ทำฟืนและเยื่อใช้ทำกระดาษได้

ที่มหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม ในช่วงต้นปีตั้งแต่เดือนมกราคมถึงมีนาคม ชมพูพันธุ์ทิพย์ที่ปลูกที่นั่นประมาณ 600 ต้นจะบานสะพรั่งเป็นสีชมพูงดงาม และได้มีการจัดเป็นงานเทศกาลท่องเที่ยวประจำทุกปี

อ้างอิง
-------

1. ↑  "The Plant List: A Working List of All Plant Species". สืบค้นเมื่อ June 3, 2014.
2. ↑  "*Tabebuia rosea* | Tree-Nation - Trees". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2015-08-03.
3. ↑  "ชมพูพันธุ์ทิพย์'ม.ร.ว.พันธุ์ทิพย์ บริพัตร'นำเข้า". *คมชัดลึกออนไลน์*. 2013-03-08. สืบค้นเมื่อ 2020-12-02.
4. ↑  "ชมพูพันธุ์ทิพย์". *www.thaigoodview.com*. คลังข้อมูลเก่าเก็บจากแหล่งเดิมเมื่อ 2020-01-31. สืบค้นเมื่อ 2020-12-02.
5. ↑  "ชมพูพันธุ์ทิพย์.html". *agkc.lib.ku.ac.th*. สืบค้นเมื่อ 2020-12-02.[*ลิงก์เสีย*]
6. ↑  พรรณพืช - ชมพูพันธุ์ทิพย์[*ลิงก์เสีย*]
7. ↑  ชมพูพันธุ์ทิพย์[*ลิงก์เสีย*]
8. ↑  JJ (2015-02-01). "พาชม 'ดอกชมพูพันธุ์ทิพย์' ม.เกษตร กำแพงแสน 2559". *2Baht Travel*. สืบค้นเมื่อ 2020-12-02.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ชมพูพันธุ์ทิพย์
* ข้อมูลที่เกี่ยวข้องกับ Tabebuia rosea ที่วิกิสปีชีส์
* *Tabebuia rosea* Bignoniaceae -- World Agroforestry Centre
* *Tabebuia rosea* (Bertol.) DC.
นักดนตรี
**วัณณ์ดา** (อังกฤษ: VannDa) เป็นแร็ปเปอร์ชาวกัมพูชาที่ได้รับความนิยมอย่างมากในกัมพูชา ผลงานเขาซึ่งเป็นที่รู้จักจากเพลง **Time To Rise** ซึ่งเป็นเพลงดนตรีฮิปฮอปผสมผสานกับเพลงดนตรีพื้นบ้านเขมรด้วยเสียงขับร้องของอาจารย์กง ไณย (Master Kong Nay) ที่บรรเลงด้วยเครื่องดนตรีพื้นบ้านเขมรโบราณ **จะเป็ยฎ็องแวง** (กระจับปี่เขมร) รับด้วยขลุ่ยพื้นเมือง ได้กลายเป็นไวรัลฮิตในแอป TikTok จนมีผู้ใช้เพลงนี้ในการสร้างคอนเทนต์กว่าเจ็ดหมื่นครั้ง และยังมียอดวิวทาง YouTube แตะ 30 ล้าน ภายในเวลาเพียง 3 สัปดาห์หลังจากเผยแพร่ (ปัจจุบัน 4 สัปดาห์ 34 ล้านยอดการรับชม) ซึ่งทำให้เขาได้รับความนิยมอย่างมากจากคนหนุ่มสาวชาวกัมพูชา เพลงนี้ทำให้เขาโด่งดังมาจนถึงทุกวันนี้

ประวัติ
-------

วัณณ์ดา มีชื่อจริงว่า วัณณ์ดา มันน์ (Vannda Mann) เกิดเมื่อวันที่ 22 มกราคม พ.ศ. 2540 เกิดในครอบครัวที่ยากจนในจังหวัดพระสีหนุ เขาและพ่อแม่ต้องอาศัยเจดีย์แห่งหนึ่งในกรุงพระสีหนุเป็นบ้าน และต้องเดินสองเท้ารอนแรมไปทั่ว เขาประสบความสำเร็จในด้านวงการดนตรีในเพลง **Time To Rise** ในปี ค.ศ. 2021 และได้สร้างผลงานเพลงอย่าง **Queen Bee** ที่สื่อถึงจิตวิญญาณความเป็นเขมรในปีเดียวกัน

### ผลงานและรางวัล

|  |  |  |  |  |
| --- | --- | --- | --- | --- |
| **ปี** | **รางวัล** | **สื่อ** | **ผล** | **หมายเหตุ** |
| ​​ 2020 | Best Male Artist of The Year | Cambodian Music Awards |  ชนะเลิศ  | WORLDBRIGDE Media  |
| ​​ 2020 | Best Music Performance of The Year | Cambodian Music Awards |  ชนะเลิศ  | WORLDBRIGDE Media  |

อ้างอิง
-------

1. ↑  "VannDa: จากเด็กยากไร้โดนครูดูถูก สู่แรปเปอร์เจ้าของเพลงฮิตใน TikTok 'Time To Rise' ที่เผยแพร่เสียงดนตรีแห่งกัมพูชาให้โลกรู้จัก". *The People*. 1 May 2022. สืบค้นเมื่อ 1 May 2022.
2. ↑  Best Male Artist of The Year By WORLDBRIGDE Media.com 2020[*ลิงก์เสีย*]
3. ↑  Best Music Performance of The Year By WORLDBRIGDE Media.com 2020[*ลิงก์เสีย*]
บทความนี้เกี่ยวกับละครโทรทัศน์ที่ออกอากาศในปี พ.ศ. 2546 สำหรับความหมายอื่น ดูที่ 8 เทพอสูรมังกรฟ้า (แก้ความกำกวม)

**8 เทพอสูรมังกรฟ้า** (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2546 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย ฮู จุน, หลิว อี้เฟย์, หลิน จื้ออิ่ง ออกอากาศทางช่อง CCTV ในจีน

เนื้อเรื่องย่อ
--------------

เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ

นักแสดง
-------

* ฮู จุน รับบท เฉียนฟง
* หลิว อี้เฟย์ รับบท หวัง ยู่หยวน
* หลิน จื้ออิ่ง รับบท ต้วนอี้
* ซุน เจียวหลง รับบท จักรพรรดิจินไท่จู่

เรตติ้ง
-------

ในจีน ทำเรตติ้งเฉลี่ยได้ 1.17 จุด

แหล่งข้อมูลอื่น
---------------

* 8 เทพอสูรมังกรฟ้า ที่อินเทอร์เน็ตมูวีเดตาเบส
* (จีน) *Demi-Gods and Semi-Devils* on Sina.com

หมวดหมู่:ละครโทรทัศน์จีนที่เริ่มออกอากาศตั้งแต่ พ.ศ. 2546
**วัดพระประโทณเจดีย์วรวิหาร** เป็นพระอารามหลวงชั้นตรี ชนิดวรวิหาร เมื่อวันที่ 26 มีนาคม พ.ศ. 2527 โดยกระทรวงศึกษาธิการได้ประกาศตั้งเมื่อวันที่ 30 มีนาคม พ.ศ. 2527 ตั้งอยู่ที่หมู่ 1 ตำบลพระประโทน อำเภอเมืองนครปฐม จังหวัดนครปฐม อยู่ห่างจากพระปฐมเจดีย์ไปตามถนนเพชรเกษมทางทิศตะวันออกเป็นระยะทางประมาณ 2 กิโลเมตร จุดเด่นของวัดคือ พระประโทณเจดีย์ เป็นเจดีย์สมัยทวารวดี มีรูปแบบเดิมเป็นทรงโอคว่ำ มีการขุดพบวัตถุโบราณจำนวนมากที่วัดแห่งนี้ เช่น พระพุทธรูป เศียรพระพุทธรูปปูนปั้น พระดินเผา รวมทั้งโลหะสำริดรูปพญาครุฑเหยียบนาค ซึ่งรัชกาลที่ 6 ทรงใช้เป็นเครื่องหมายราชการของพระองค์ นับเป็นอีกหนึ่ง

สำนักงานพระพุทธศาสนาแห่งชาติสันนิษฐานว่าสร้างวัดขึ้นราว พ.ศ. 2324 วัดตั้งอยู่เหนือองค์พระประโทณเจดีย์ประมาณ 20 เมตร สันนิษฐานว่าย้ายมาจากที่เดิมเมื่อ 200 ปีเศษ เนื่องจากพบจารึกตัวหนังสือและตัวเลขด้วยปูนบอกว่าซ่อมเมื่อ พ.ศ. 2456 บริเวณกุฏิ วัดได้รับพระราชทานวิสุงคามสีมา เมื่อ พ.ศ. 2327 จากตำนานพญากง พญาพาน พญาพานสร้างพระประโทนเจดีย์เพื่อไถ่บาปที่ได้ฆ่ายายหอมผู้เลี้ยงดูมา ทั้งพระปฐมเจดีย์และพระประโทนถูกทอดทิ้งไว้ในป่าหลายร้อยปี จนในสมัยกรุงรัตนโกสินทร์ ขณะพระจอมเกล้าเจ้าอยู่หัวทรงผนวชอยู่ ได้ธุดงค์ไปพบเข้า จึงกราบทูลรัชกาลที่ 3 แต่พระองค์ไม่เห็นว่าจะเกิดประโยชน์อะไรหากจะปฏิสังขรณ์ขึ้นมา จนพระองค์ครองราชย์จึงได้บูรณะ

ปัจจุบันมีสถานที่ราชการตั้งอยู่ในพื้นที่วัด คือ วิทยาลัยเทคนิคนครปฐม สำนักงานเขตพื้นที่การศึกษานครปฐม เขต 1 (เดิมคือสำนักงานการประถมศึกษาจังหวัดนครปฐม) โรงเรียนวัดพระประโทณเจดีย์ และสำนักงานตำบลเทศบาลธรรมศาลา

ระเบียงภาพ
----------

* 
* 
* หลวงพ่อโตในพระวิหารหลวงพ่อโตในพระวิหาร
* พระอุโบสถพระอุโบสถ
* พระประธานในพระอุโบสถพระประธานในพระอุโบสถ
* ดินจากสังเวชนียสถานดินจากสังเวชนียสถาน
* ทะนานทองที่โทณพราหมณ์ใช้ตวงพระบรมสารีริกธาตุทะนานทองที่โทณพราหมณ์ใช้ตวงพระบรมสารีริกธาตุ
* พระเขี้ยวแก้วจำลองพระเขี้ยวแก้วจำลอง

อ้างอิง
-------


1. ↑  "พระประโทณเจดีย์". *การท่องเที่ยวแห่งประเทศไทย*.
2. ↑  "วัดพระประโทณเจดีย์ จังหวัดนครปฐม". *กระทรวงวัฒนธรรม*. คลังข้อมูลเก่าเก็บจากแหล่งเดิมเมื่อ 2020-07-03. สืบค้นเมื่อ 2020-07-03.
3. ↑  โรม บุนนาค (15 ธันวาคม 2560). "เรื่องที่ยังไม่มีใครรู้ ใครสร้างพระปฐมเจดีย์! กับตำนาน พญากง พญาพาน ยายหอม ยายพรม!!". *ผู้จัดการออนไลน์*.
จอมพล **ตู สามุต** (เขมร: ទូ សាមុត) เป็นนายทหารและนักการเมืองชาวกัมพูชาที่นิยมคอมมิวนิสต์ เกิดประมาณ พ.ศ. 2458 ที่เมืองกำปงโสม ในยุคที่กัมพูชายังอยู่ภายใต้ฝรั่งเศส โดยพ่อเป็นนายทหารชาวกัมพูชาประจำกองทัพฝรั่งเศส เป็นหนึ่งในสมาชิกร่วมก่อตั้งพรรคคอมมิวนิสต์กัมพูชา เคยดำรงตำแหน่งประธานาธิบดีของสาธารณรัฐประชาธิปไตยกัมพูชา
ประธานคณะรัฐมนตรีปฏิวัติแห่งชาติกัมพูชา และ รัฐมนตรีว่าการกระทรวงกลาโหมของกัมพูชา

ความร่วมมือกับขบวนการต่อต้าน
----------------------------

สามุตเป็นชาวแขมร์กรอมในเวียดนามใต้และบวชเป็นพระภิกษุ ในพ.ศ. 2488 ได้เป็นอาจารย์สอนภาษาบาลีที่วัดอุณาโลมในพนมเปญ ซึ่งเป็นช่วงที่สหรัฐส่งเครื่องบินมาทิ้งระเบิดโจมตีกองทัพญี่ปุ่นทำให้มีคนตายมาก สามุตได้หนีออกไปสู่ชนบท ไปยังเวียดนามและเข้าร่วมกับเวียดมิญในที่สุด

สามุตเข้าร่วมกับพรรคปฏิวัติประชาชนเขมรซึ่งต่อมาจะกลายเป็นพรรคคอมมิวนิสต์กัมพูชาโดยร่วมมือกับเซิง งอกมิญหรืออาจารย์เมียน เขายังเป็นผู้นำสมาคมเขมรอิสระซึ่งเป็นองค์กรฝ่ายซ้ายขนาดใหญ่ที่แยกตัวมาจากเขมรอิสระ นอกจากนั้น ยังมีการจัดตั้งรัฐบาลของฝ่ายต่อต้าน สามุตได้เป็นรัฐมนตรีว่าการกระทรวงมหาดไทย

ตำแหน่งในพรรค
-------------

ในฐานะที่เป็นหัวหน้าองค์กรในเมืองของพรรคคอมมิวนิสต์กัมพูชาที่เวียดนามให้การสนับสนุน สามุตเป็นที่นิยมในหมู่พระภิกษุ พรรคคอมมิวนิสต์ในเมืองเป็นภาพตรงข้ามกับกลุ่มในชนบทของเซียว เฮง นโยบายของเขาจัดว่าเป็นกลาง สนับสนุนการมีอยู่ของพระมหากษัตริย์และสนับสนุนเวียดนามเหนือในการรวมเวียดนาม กลุ่มของพล พตซึ่งเป็นอดีตนักศึกษาปารีสได้เข้าร่วมกับฝ่ายของสามุต

กลุ่มชนบทของเซียวเฮงถูกปราบปรามโดยฝ่ายของพระสีหนุตั้งแต่ พ.ศ. 2502 พรรคได้ประชุมลับที่สถานีรถไฟในกรุงพนมเปญเมื่อ พ.ศ. 2503 สามุตซึ่งมีนโยบายร่วมมือกับสีหนุได้เป็นเลขาธิการทั่วไป พล พตเป็นผู้นำลำดับที่สามรองจากสามุตและนวน เจีย

เสียชีวิต
---------

สามุตหายตัวไปอย่างลึกลับในเดือนกรกฎาคม พ.ศ. 2505 ส่วนใหญ่เชื่อว่าสามุตถูกสังหารโดยตำรวจลับของสีหนุ แต่ก็มีผู้สงสัยว่าเกิดจากการจัดการของพล พตที่ต้องการตำแหน่งสูงขึ้นในพรรค พล พตออกมาปฏิเสธข้อหานี้และกล่าวว่าสามุตซึ่งออกจากบ้านไปซื้อยาให้เด็กที่ป่วยถูกจับโดยคนของลน นลและถูกสังหารในที่สุด." นักประวัติศาสตร์ เบน เคียร์แนนกล่าวว่าเขาพบหลักฐานว่าพล พตมีส่วนเกี่ยวข้องกับการตายของสามุต ในรายงานเกี่ยวกับการกำจัดศัตรูภายใน พบว่า สมเจีย เลขาธิการใหญ่ของจังหวัดกันดาลเป็นผู้ฆ่าสามุต จากนั้นสมเจียถูกกลุ่มของพล พตฆ่าใน พ.ศ. 2505.

หลังการเสียชีวิตของสามุต พล พตขึ้นเป็นผู้นำพรรคคอมมิวนิสต์ใน พ.ศ. 2506 และตัดความสัมพันธ์กับพรรคคอมมิวนิสต์เวียดนาม หันไปรับความช่วยเหลือจากจีนแทน

อ้างอิง
-------

1. ↑  Dommen, A. *The Indochinese experience of the French and the Americans*, Indiana University Press, 2001, p.63
2. ↑  Ross, R. (ed) *The KPRP Second Congress* in *Cambodia: A Country Study*, Washington: GPO for the Library of Congress, 1987
3. ↑  Thayer, N. *Day of Reckoning เก็บถาวร 2009-09-23 ที่ เวย์แบ็กแมชชีน*, accessed 26-05/09
4. ↑  Kiernan, p.241

* Kiernan, B. *How Pol Pot Came to Power*. London: Verso, 1985
**เซิน หง็อก มิญ** (เวียดนาม: *Sơn Ngọc Minh*) หรือ **อาจารย์เมียน** เกิดเมื่อ พ.ศ. 2463 ที่จังหวัดจ่าวิญ ประเทศเวียดนาม บิดาของเขาเป็นชาวเขมร ส่วนมารดาเป็นชาวเวียดนาม ได้บวชเป็นพระภิกษุจนได้เป็นครูสอนภาษาบาลี ก่อนจะลาสึกไปเข้าร่วมกับพรรคคอมมิวนิสต์กัมพูชา ได้เป็นประธานคณะกรรมการปลดปล่อยประชาชนเขมรที่พระตะบอง ชื่อของเขาตั้งขึ้นเพื่อระลึกถึงเซิน หง็อก ถั่ญ ที่ขณะนั้นยังลี้ภัยอยู่ในฝรั่งเศส ส่วนชื่อภาษาเวียดนามของเขาที่เรียกกันในหมู่เพื่อนชาวเวียดนามคือ **ฝั่ม วัน ฮว้า** (*Phạm Văn Hứa*)

เซินเป็นผู้นำคนแรกของเขมรอิสระฝ่ายซ้ายและจัดตั้งสมาคมเขมรอิสระ เขาได้ประกาศเอกราชของกัมพูชาเมื่อ พ.ศ. 2493 โดยถือว่าฝ่ายของเขาสามารถควบคุมพื้นที่ได้หนึ่งในสามของทั้งประเทศ และก่อตั้งพรรคปฏิวัติประชาชนเขมรซึ่งต่อมาคือพรรคคอมมิวนิสต์กัมพูชาร่วมกับตู สามุตเมื่อ พ.ศ. 2494 งอกมิญมีบทบาทในพรรคดดยได้รับการสนับสนุนจากเวียดนามเหนือจนถึง พ.ศ. 2515 เมื่อเขาป่วยด้วยโรคความดันโลหิตสูง และเอียง ซารีแนะนำให้เขาไปรักษาตัวที่ปักกิ่ง ในที่สุด เขาเสียชีวิตลงเมื่อ 22 ธันวาคม พ.ศ. 2515 หลังจากนั้น อิทธิพลของเวียดนามเหนือต่อพรรคคอมมิวนิสต์กัมพูชาจึงสิ้นสุดลง

อ้างอิง
-------

1. ↑  Tyner (2008), p. 34
2. ↑  Donmen (2001), pg 181
3. ↑  Christopher E. Goscha, Thailand and the Southeast Asian Networks of the Vietnamese Revolution, 1885-1954, Routledge, 1999, ISBN 0-7007-0622-4, pg 339
4. ↑  Kiernan, B. *How Pol Pot came to power*, Yale UP, 2004, p.80
5. ↑  Kiernan, p.360

* Dommen, Arthur J.; *The Indochinese Experience of the French and the Americans: Nationalism and Communism in Cambodia, Laos, and Vietnam*, Indiana University Press, 2001, ISBN 0-253-33854-9
* Tyner, James A.; *The Killing of Cambodia: Geography, Genocide and the Unmaking of Space*, Ashgate Publishing, Ltd. 2008

ISBN 0754670961
**ชัยวัธน์ อินทะพันธ์** เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดลำพูน 2 สมัย ในปี 2491 และ 2495 เคยเป็นนายกเทศมนตรีเมืองลำพูน และประธานสภาจังหวัดลำพูน

ประวัติ
-------

ชัยวัธน์ อินทะพันธ์ เดิมชื่อว่า "อัมพร อินทะพันธ์" เกิดเมื่อวันที่ 13 เมษายน พ.ศ. 2452 เป็นบุตรคนที่ 2 ของนายเมืองใจ กับนางตาเขียว อินทะพันธ์ เกิดที่บ้านฟ้าฮ่าม อำเภอเมืองเชียงใหม่ จังหวัดเชียงใหม่ แต่ต่อมาย้ายมาอาศัยอยู่ที่ตำบลบ้านแป้น อำเภอเมืองลำพูน จังหวัดลำพูน

ชัยวัธน์ อินทะพันธ์ จบชั้นมัธยมปีที่ 8 จากโรงเรียนปรินส์รอยแยลส์วิทยาลัย และปริญญาตรีธรรมศาสตรบัณฑิต ปี 2486 จากมหาวิทยาลัยธรรมศาสตร์และการเมือง

ชัยธวัธน์ สมรสกับนางฟองคำ อินทะพันธ์ มีบุตร 1 คน คือ ชัยพร อินทะพันธ์ ต่อมาบุตรชายของเขาได้ไปศึกษาต่อที่สหรัฐอเมริกาและใช้ชีวิต มีครอบครัวอยู่ที่นั่น นายชัยวัธน์จึงรับเอาน้องชายของภรรยามาเป็นบุตรบุญธรรม

การทำงาน
--------

ชัยวัธน์ อินทะพันธ์ ได้เข้าทำงานเป็นครูสอนที่โรงเรียนปรินส์รอยแยลส์วิทยาลัยหลังจากบชั้น ม.8 ที่นั่น ต่อมาเขาก็ได้สมัครสอบหลักสูตรราชบุตร เมื่อสอบได้จึงได้รรจุเข้ารับราชการในสังกัดกระทรวงมหาดไทย ตำแหน่งปลัดอำเภอ ไปปฏิบัติหน้าที่ที่อำเภอปากบ่อง (อำเภอป่าซาง ในปัจจุบัน) ในระหว่างนั้นเขาได้เรียนวิชากฎหมายไปด้วย จนจบธรรมศาสตรบัณฑิต ในปี 2486 และได้เริ่มทำงานเป็นทนายความ

ชัยวัธน์ อินทะพันธ์ เข้าสู่งานการเมืองโดยการลงสมัครรับเลือกตั้งสมาชิกสภาจังหวัด (สจ.) และได้รับเลือกเป็นประธานสภาจังหวัดหลายสมัย ต่อมาได้รับเลือกเป็นนายกเทศมนตรีเมืองลำพูน กระทั่งในปี 2491 ได้มีการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 เขาได้ลงสมัครและได้รับเลือกตั้งเป็น ส.ส.ลำพูน สมัยแรก และได้รับแต่งตั้งเป็นเลขานุการรัฐมนตรีว่าการกระทรวงการต่างประเทศ (จอมพล ป.พิบูลสงคราม) ในปี 2492 และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 ในระหว่างทำงานในสภา เขามีบทบาทในการตั้งกระทู้ถามหลายครั้ง อาทิ การเปิดสอนชั้นมัธยมสามัญศึกษาขึ้นในโรงเรียนประชาบาล การประปาในเขตเทศบาลเมืองลำพูน การเรียกร้องของมหาวิทยาลัยในภาคเหนือ เป็นต้น

ชัยวัธน์ เป็นคนหนึ่งที่มีส่วนร่วมในการก่อตั้งโรงพยาบาลลำพูน

ถึงแก่อนิจกรรม
--------------

ชัยวัธน์ อินทะพันธ์ เสียชีวิตเมื่อวันที่ 29 เมษายน พ.ศ. 2542 อายุ 90 ปี

อ้างอิง
-------

1. ↑  กระทู้ถามที่ ว. ๗/๒๔๙๗ ของ นายชัยวัธน์ อินทะพันธ์ สมาชิกสภาผู้แทนราษฎรจังหวัดลำพูน เรื่อง การเปิดสอนชั้นมัธยมสามัญศึกษาขึ้นในโรงเรียนประชาบาล
2. ↑  กระทู้ถามที่ ว. ๒/๒๔๙๗ ของนายชัยวัฒน์ อินทะพันธ์ สมาชิกสภาผู้แทนราษฎรจังหวัดลำพูน เรื่อง การประปาในเขตเทศบาลเมืองลำพูน
3. ↑  กระทู้ถามที่ ส. ๑๐/๒๔๙๙ ของ นายชัยวัธน์ อินทะพันธ์ สมาชิกสภาผู้แทนราษฎรจังหวัดลำพูน เรื่อง การเรียกร้องของมหาวิทยาลัยในภาคเหนือ
4. ↑  "ประวัติโรงพยาบาลลำพูน" (PDF). คลังข้อมูลเก่าเก็บจากแหล่งเดิม (PDF)เมื่อ 2021-05-25. สืบค้นเมื่อ 2021-05-25.
**เล็กเซี่ยวหงส์** (陸小鳳之鳳舞九天 1986) เป็นซีรีส์ฮ่องกงแนวกำลังภายในดัดแปลงจากนวนิยายอมตะสุดคลาสสิกของนักเขียนชื่อดังผู้ล่วงลับ โกวเล้ง ในอดีตเคยมีการสร้างเป็นละครที่ฮิตถล่มทลายมาก่อนหน้านี้แล้วครั้งหนึ่งโดยสถานีโทรทัศน์ทีวีบี เมื่อปีพ.ศ. 2519-2522 (1976-1978) ซึ่งในครั้งนั้นผู้สวมบทบาท เล็กเซี่ยวหงส์ คือ หลิวสงเหยิน

เกือบสิบปีต่อมาในราวต้นเดือน เมษายน พ.ศ. 2528 (1985) สถานีโทรทัศน์ทีวีบีได้มีการประกาศสร้างละครเรื่อง "เล็กเซี่ยวหงส์" ขึ้นมาเป็นละครฟอร์มใหญ่อีกครั้งโดยในครั้งนี้ได้หยิบเอาตอน จอมโจรปักดอกไม้ ตามด้วย ตอน บ่อนพนันเบ็ดเงินและปิดท้ายด้วยตอนเกาะมหาภัย มารวมกัน 40 ตอนจบและจะทำการเปิดกล้องละครเรื่องนี้ในเดือน กรกฎาคมของปีเดียวกันซึ่งในตอนนั้นดาราชาย หลิวสงเหยิน ที่เคยรับบทนี้ได้ย้ายออกจากสถานีโทรทัศน์ทีวีบี ไปตั้งแต่กลางปีพ.ศ. 2525 (1982) แล้วจึงทำให้ทางช่องต้องทำการคัดเลือกนักแสดงที่จะมาสวมบทบาทนี้ขึ้นมาใหม่โดยมีข่าวว่า ทีแรกทางช่องอาจจะมีการวางตัวให้ หลิว เต๋อหัว มารับบทนี้และจะให้เขาประกบคู่กับ องเหม่ยหลิง เป็นครั้งแรก และอีกเรื่องคือ "เจงกีสข่านผู้พิชิต"
แต่ด้วยปัญหาเรื่องการไม่ต่อสัญญาระยะยาวกับทางช่องของหลิวเต๋อหัว ที่มีปัญหาเรื้อรัง ทางช่องทีวีบี ได้ทำการเลือกดาราชายชื่อดังที่ในตอนนั้นเพิ่งจะย้ายค่ายมาจากสถานีโทรทัศน์เอทีวี คือ ว่านจื่อเหลียง ประกบกับ องเหม่ยหลิง ในที่สุด

แต่แล้วก็เกิดปัญหาขึ้นมาอีก ช่วงกลางเดือน พฤษภาคม ปีเดียวกัน ดาราสาวชื่อดัง องเหม่ยหลิง ต้องจากไปอย่างกะทันหันหลังจากที่เธอเพิ่งจะเปิดกล้องละครเรื่องใหม่เรื่องหนึ่ง สาเหตุนั้นมาจากการฆ่าตัวตายเพราะรักเป็นพิษ ทำให้บท "**จิงจิง**" นางเอกของเรื่องต้องเปลี่ยนตัวแสดง โดยผู้กำกับได้ตัดสินใจเลือกดาราสาว เฉิน ซิ่วจู ให้เข้ามารับบทนี้แทนดาราสาวผู้ล่วงลับ และเนื่องจากปัญหามากมายเกี่ยวกับการเปลี่ยนตัวนักแสดงและต้องปรับเปลี่ยนบทจึงทำให้จากเดิมที่มีแผนการจะเปิดกล้องในเดือน กรกฎาคม ต้องเลื่อนไปเปิดกล้องในเดือน ธันวาคม แทน ทำให้ละครเรื่องนี้ลงสู่จอโทรทัศน์ของฮ่องกงในราวกลางเดือนมีนาคมของปีถัดมา ส่วนในประเทศไทยเคยนำละครเรื่องนี้มาฉายครั้งแรกทางสถานีโทรทัศน์ช่อง 7 ในราวต้นปี พ.ศ.2530

นักแสดงนำ (บางส่วน)
-------------------

ว่านจือเหลียง รับบท เล็กเซี่ยวหงส์

เฉินซิ่วจู รับบท ไป๋จิงจิง

จิ่งไต้อิง รับบท ซิปิง

ฮุ่ยเทียนซื่อ รับบท ไซมึ้งชุยเสาะ

หวางวิ่นไฉ รับบท ฮวยมั่วเล้า

หลี่หงฉี รับบท เอี๊ยบโกวเซียะ

โอวหยังเจิ้นหัว รับบท หลวงจีนสัตย์ซื่อ

หยงฮุ่ยเหวิน รับบท ซุปเนื้อวัว

เหลียงเจี๋ยหัว รับบท ซุนซิ่วแช

เรตติ้งและผลตอบรับ
------------------

เล็กเซี่ยวหงส์ เวอร์ชันของ ว่านจือเหลียง ถูกเปรียบเทียบกับ เวอร์ชันเก่า ที่นำแสดง โดย หลิวสงเหยิน และมีการวิพากษ์วิจารณ์เรื่องการเขียนบทยำรวมกัน 

แต่อย่างไรก็ตาม ทางด้านเรตติ้งถือว่า ประสบความสำเร็จค่อนข้างสูง ได้คะแนนเรตติ้งเฉลี่ยต่อตอน = 49 จุดเปิด แต่ความนิยมและการยอมรับจากผู้ชมไม่เท่าเวอร์ชันเก่า ที่นำแสดงโดย หลิวสงเหยิน เมื่อปีพ.ศ. 2519-2522

อ้างอิง
-------

1. ↑  "一九八六年十大劇集".

แหล่งข้อมูล
-----------

* เล็กเสี่ยวหงส์ เวอร์ชันว่านจือเหลียง

หมวดหมู่:ละครโทรทัศน์ฮ่องกงที่ยุติการออกอากาศในปี พ.ศ. 2529
**ญัตติไม่ไว้วางใจ** หรือ **การอภิปรายไม่ไว้วางใจ** (อังกฤษ: motion of no-confidence, motion of censure) คือ การที่สมาชิกสภาล่าง (โดยมากเป็นสมาชิกฝ่ายค้าน) เข้าชื่อการเสนอญัตติเพื่อสอบสวนรัฐบาล กระทำเมื่อเห็นว่าการทำงานของรัฐมนตรีหรือคณะรัฐมนตรีไม่เป็นที่พอใจ ในกรณีนี้สมาชิกมีสิทธิเข้าชื่อเสนอญัตติไม่ไว้วางใจ ถือเป็นวิธีการหนึ่งในการควบคุมและตรวจสอบการทำงานของรัฐบาล วิธีอื่นนอกจากนี้ ได้แก่ การตั้งกระทู้ถาม การแสดงบัญชีรายการทรัพย์สินและหนี้สิน การถอดถอนจากตำแหน่ง การอภิปรายไม่ไว้วางใจเป็นวิธีที่เห็นผลชัดเจนที่สุด มีผลกระทบต่อความมั่นคงของรัฐบาลมากที่สุด และยังเป็นการคานอำนาจของฝ่ายบริหาร (รัฐบาล) โดยฝ่ายนิติบัญญัติ (รัฐสภา) ที่ชัดเจนและได้ผลดีที่สุดด้วย

การอภิปรายไม่ไว้วางใจเป็นไปตามหลักการที่ว่า "ฝ่ายบริหารจะอยู่ได้ก็โดยความไว้วางใจของฝ่ายนิติบัญญัติ" ดังนั้นการอภิปรายไม่ไว้วางใจจะมีขึ้นก็ต่อเมื่อรัฐสภาเห็นว่ารัฐมนตรีหรือคณะรัฐมนตรีไม่ควรแก่การไว้วางใจให้ปฏิบัติหน้าที่ต่อไป ซึ่งอาจเกิดจากการตัดสินใจผิดพลาด การใช้อำนาจหน้าที่ในทางมิชอบ เป็นต้น

สหราชอาณาจักร
-------------

ตามจารีตประเพณีในระบบเวสต์มินสเตอร์ หากกฎหมายงบประมาณรายจ่ายไม่ผ่านความเห็นชอบของสภาสามัญชน รัฐบาลมีทางเลือกอยู่สองทางคือลาออกหรือเปิดอภิปรายให้จัดการเลือกตั้งใหม่ ซึ่งคล้ายคลึงกับการอภิปรายไม่ไว้วางใจ ในสภาวะการณ์เช่นนี้ รัฐบาลในระบบเวสต์มินสเตอร์จะอยู่ในภาวะกลืนไม่เข้าคายไม่ออกเนื่องจากไม่สามารถใช้จ่ายเงินได้

ประเทศญี่ปุ่น
-------------

มาตรา 69 ของรัฐธรรมนูญแห่งประเทศญี่ปุ่น ค.ศ. 1947 บัญญัติว่า "หากสภาผู้แทนราษฎรมีมติเห็นชอบญัตติไม่ไว้วางใจ หรือมีมติไม่เห็นชอบญัตติไว้วางใจ คณะรัฐมนตรีทั้งคณะพึงลาออก เว้นแต่ว่ามีการยุบสภาผู้แทนราษฎรภายในสิบวัน"

ประเทศไทย
---------

บทความหลัก: การอภิปรายไม่ไว้วางใจในประเทศไทย

หมายเหตุ
--------

1. ↑  ข้อความต้นฉบับ: "內閣は、衆議院で不信任の決議案を可決し、又は信任の決議案を否決したときは、十日以內に衆議院が解散されない限り、總辭職をしなければならない。"

อ้างอิง
-------
ศิลาจารึกที่สร้างขึ้นเพื่อโจหงอ
ศิลาจารึกโจหงอจากปี ค.ศ. 1093 สร้างโดยไช่ เปี้ยน (蔡卞) ศิลาจารึกมีความสูง 2.1 เมตรและกว้าง 1 เมตร
**ศิลาจารึกโจหงอ** (จีน: 曹娥碑; พินอิน: *Cáo É Bēi*) เป็นศิลาจารึกที่สร้างขึ้นเพื่อเป็นที่ระลึกถึงโจหงอ (曹娥 *เฉา เอ๋อ*) เด็กสาวในยุคราชวงศ์ฮั่นตะวันออก

ในยุคราชวงศ์ฮั่นตะวันออก ในปี ค.ศ. 143 โจหงอจมน้ำเสียชีวิตในแม่น้ำชุ่นขณะอายุ 13 ปีระหว่างที่พยายามจะช่วยชีวิตบิดาจากการจมน้ำ ในปี ค.ศ. 151 มีการสร้างศาลและศิลาจารึกเพื่อเป็นเกียรติแก่โจหงอ ศิลาจารึกดั้งเดิมได้สูญหายไปตามกาลเวลา แต่ในปี ค.ศ. 1093 (ยุคราชวงศ์ซ่งเหนือ) ไช่ เปี้ยน (蔡卞) ได้ทำศิลาจารึกใหม่ทดแทน ศิลาจารึกนี้มีความสูง 2.1 เมตรและกว้าง 1 เมตร มีชื่อเรียกว่า "ศิลาจารึกโจหงอบุตรสาวผู้กตัญญู" และได้กลายเป็นอนุสรณ์สถานทางประวัติศาสตร์ ศิลาจารึกนี้ตั้งอยู่ที่ศาลโจหงอในเขตช่าง-ยฺหวี นครเช่าซิง ทางตะวันออกเฉียงเหนือของมณฑลเจ้อเจียงในประเทศจีน

ข้อความบนศิลาจารึกเขียนขึ้นตามการมอบหมายของโตเสียง [zh] (度尚 *ตู้ ช่าง*) ข้อความเขียนขึ้นโดยหานตาน ฉุน (邯鄲淳) หลังเว่ย์ หล่าง [zh] (魏朗) เขียนไม่เสร็จ

ดูเพิ่ม
-------

* โจหงอ

อ้างอิง
-------

1. ↑  "Translation". คลังข้อมูลเก่าเก็บจากแหล่งเดิมเมื่อ 2015-04-14. สืบค้นเมื่อ 2021-12-03.`{{cite web}}`: CS1 maint: bot: original URL status unknown (ลิงก์)"Translation". 14 April 2015.
2. ↑  Fang Ailong (2018). "蔡卞行书上虞孝女曹娥碑" (ภาษาจีน). Hangzhou Normal University (Social Science Edition). doi:10.3969/j.issn.1674-2338.2018.01.020. `{{cite journal}}`: Cite journal ต้องการ `|journal=` (help)
3. ↑  Rafe, De Crespigny (2007). *A biographical dictionary of Later Han to the Three Kingdoms (23-220 AD)*. Brill. p. 306. ISBN 978-90-04-15605-0. OCLC 875683793.

วิกิซอร์ซ มีงานต้นฉบับเกี่ยวกับ:
**曹娥碑** 

วิกิซอร์ซ มีงานต้นฉบับเกี่ยวกับ:
**世說新語** 捷悟

**ศิลาจารึกโจหงอ** ที่โครงการพี่น้องของวิกิพีเดีย:* **ภาพและสื่อ** จาก คอมมอนส์
* **ข้อมูล** จาก วิกิสนเทศ
สำหรับวัดปราสาทแห่งอื่น ดูที่ วัดปราสาท

**วัดปราสาท** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่

วิหาร

ประวัติ
-------

ตามข้อความศิลาจารึกของวัดตโปทาราม ได้กล่าวถึงเจ้าอาวาสวัดปราสาท ชื่อ พระมหาเถรสัทธรรมฐิรปราสาทเจ้า ได้รับอาราธนาจากเจ้าเมืองเชียงใหม่ ไปร่วมสังฆกรรมสวด แสดงในฐานะพระเถรชั้นผู้ใหญ่ แผ่นศิลาจารึกด้านที่ 1 บรรทัดที่ 13–16 ว่า "มหาสามาญาณสมโพธิป่าแดง มหาสุรสี มหาโพธิ์ มหาเถรธรรมเสนาปติเจ้า มหาเถรสัทธรรมฐิรปราสาทเจ้า" คำว่าปราสาทเจ้า น่าจะหมายถึงว่าวัดแห่งนี้ตั้งอยู่ในเขตที่ประทับของเจ้านาย สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2035 ได้รับพระราชทานวิสุงคามสีมาเมื่อ พ.ศ. 2040 พระยาหลวงแสนคำได้หล่อพระเจ้าหมื่นทอง พระพุทธรูปสัมฤทธิ์ปางมารวิชัยถวายไว้ที่วัดปราสาทเมื่อ พ.ศ. 2133 ซึ่งปรากฏจารึกข้อความไว้ที่ฐานพระองค์นี้ด้วย

พ.ศ. 2366 ในสมัยเจ้าหลวงธรรมลังกาได้มีการบูรณะวัดปราสาท โดยโปรดฯ ให้พระยาหลวงสามล้านสร้างวิหารขึ้น ต่อมากรมศิลปากรประกาศขึ้นทะเบียนและกำหนด ขอบเขตวิหารวัดปราสาทในราชกิจจานุเบกษา เล่มที่ 96 ตอนที่ 167 ลงวันที่ 25 กันยายน พ.ศ. 2522

ซุ้มโขงประดิษฐานพระประธานภายในวิหาร
พระประธานภายในวิหาร

อาคารเสนาสนะ
------------

อาคารเสนาสนะที่สำคัญ ได้แก่ วิหารศิลปะล้านนา มีฐานรากเป็นก่ออิฐถือปูน ตัววิหารสร้างด้วยไม้สัก มีเสาพระวิหารเรียงรายภายในเป็นเสากลมลงรักปิดทองเพื่อทำหน้าที่รับขื่อประธานและขื่อคัดเสาทุกด้าน ในวิหารมีซุ้มโขงขนาดใหญ่ประดิษฐานพระประธาน ซุ้มโขงมีลวดลายปูนปั้นเป็นรูปหงส์คู่ตั้งอยู่ด้านข้าง มีพญานาคขมวดเป็นหางวน ขดเป็นลวดลายกระหนกขึ้นด้านบนและมีรูปลายกนกเป็นแบบลวดลายพระจันทร์แผ่กระจายรัศมีอยู่ตรงกลาง อุโบสถไม่ทราบว่ามีทรงเดิมเป็นอย่างไร บูรณะในสมัยพระยาสามล้าน ต่อมา พ.ศ. 2520 ท่านพระครูชินวงศานุวัตร์อดีตเจ้าอาวาสได้เป็นประธานในการซ่อมแซม ภายในพระอุโบสถมีพระพุทธรูปทองสัมฤทธิ์ปางมารวิชัย สูง 114 เซนติเมตร พระพุทธรูปมีอายุตามจารึกที่ฐานของพระพุทธรูป เมื่อปี พ.ศ. 2133 

เจดีย์ศิลปะผสมระหว่างเจดีย์ทรงสี่เหลี่ยมศรีสัชนาลัย ผสมผสานกับเจดีย์ทรงกลมของเมืองเชียงใหม่ จากหลักฐานบันทึกของพระยาหลวงสามล้านปรากฏว่า ท่านเป็นประธานในการบูรณะเมื่อปี พ.ศ. 2366 ต่อมาได้รับการปฏิสังขรณ์ เมื่อ พ.ศ. 2526

อ้างอิง
-------

1. ↑  "วัดปราสาท กับจิตรกรรมฝาผนังลายคำ เชียงใหม่".
2. ↑  "วัดปราสาท ตำบลศรีภูมิ อำเภอเมืองเชียงใหม่".

วิกิมีเดียคอมมอนส์มีสื่อที่เกี่ยวข้องกับ **วัดปราสาท**
บิกฮาร์ต
มินิฮาร์ต นักร้องไอยูทำเมื่อ ค.ศ. 2017
**แฮนด์ฮาร์ต** (อังกฤษ: hand heart; "หัวใจมือ") หรือ **บิกฮาร์ต** (big heart; "หัวใจใหญ่") เป็นรูปหัวใจซึ่งทำโดยใช้มือสองข้างโค้งงอประกบกัน เป็นท่าที่นิยมมากในหมู่วัยรุ่น ท่าดังกล่าวเกิดนิยมขึ้นเพราะนักดนตรี เช่น เทย์เลอร์ สวิฟต์ มักทำในระหว่างแสดงสด ปัจจุบัน ท่านี้ทำกันแพร่หลายในโลก และมักปรากฏในภาพถ่ายของทั้งผู้มีชื่อเสียงและบุคคลทั่วไป

ถ้าทำด้วยมือข้างเดียวโดยใช้นิ้วโป้งกับนิ้วชี้บิดทับกัน เรียก **ฟิงเกอร์ฮาร์ต** (finger heart; "หัวใจนิ้ว") หรือ **มินิฮาร์ต** (mini heart; "หัวใจเล็ก") เป็นท่าที่นิยมมากในหมู่ดาราเค-ป็อปและผู้ชื่นชอบดาราเค-ป็อป ท่านี้ยังแพร่หลายในเอเชียเพราะความโด่งดังของวัฒนธรรมเค-ป็อปและภาพยนตร์เกาหลี

สิทธิบัตร
---------

ในเดือนกรกฎาคม ค.ศ. 2011 กูเกิลขอจดสิทธิบัตรในการให้ผู้ใช้กูเกิล กลาส (Google Glass) ทำท่าบิกฮาร์ตใส่สิ่งใด ๆ แล้วกูเกิล กลาส จะถ่ายภาพสิ่งนั้นพร้อมส่งภาพเข้าเครือข่ายสังคมในฐานะภาพที่บุคคลนั้น ๆ ชื่นชอบได้โดยอัตโนมัติ กลวิธีดังกล่าวเป็นการคิดค้นของเอ็นแกดเจ็ตทีม (Engadget team)

อ้างอิง
-------

1. ↑  When Two Thumbs Down Are a Sign of Approval
2. ↑  "Celebrity 'Hand Heart' Gesture Explained". คลังข้อมูลเก่าเก็บจากแหล่งเดิมเมื่อ 2018-08-19. สืบค้นเมื่อ 2018-12-07.
3. ↑  Taylor Swift, Excellent at Popularizing Commonplace Hand Gestures
4. ↑  "US Olympians Try Their Hands at K-Pop's 'Finger Heart.' What's That?". *NBC Chicago*. 2018-02-09. สืบค้นเมื่อ 2018-02-25.
5. ↑
6. ↑  Google patents the heart hand-gesture to let you 'like' things with Glass
7. ↑  "Google Patented the 'Heart' Gesture and Other Fun Hand Moves". คลังข้อมูลเก่าเก็บจากแหล่งเดิมเมื่อ 2016-11-10. สืบค้นเมื่อ 2018-12-07.
ลานของโรงเรียนตำรวจแห่งชาติเบนิน ในเขตซองโก-นิมา เมืองกอตอนู
เช่นเดียวกับในประเทศอื่น ๆ จำนวนมากที่มีมรดกตกทอดจากอาณานิคมฝรั่งเศส **การบังคับใช้กฎหมายในประเทศเบนิน**เป็นความรับผิดชอบหลักที่มีร่วมกันโดยสารวัตรทหารฌ็องดาร์เมอรีและ "ตำรวจแห่งชาติ" พลเรือน อย่างไรก็ตาม ในเดือนมกราคม พ.ศ. 2561 กองกำลังเหล่านี้ได้รวมเข้าเป็นกองกำลังเดียวที่เรียกว่า **ตำรวจสาธารณรัฐเบนิน** (Police Républicaine du Bénin [fr])

อดีตกองกำลัง
------------

**ตำรวจแห่งชาติ** (ฝรั่งเศส: *Police Nationale*) อยู่ภายใต้เขตอำนาจของกระทรวงมหาดไทย ความมั่นคงสาธารณะ และกิจการศาสนา (MISPC, ฝรั่งเศส: *Ministère de l’Intérieur, de la Sécurité publique et des Cultes*) ประเทศถูกแบ่งออกเป็น 6 กองอำนวยการกรม การฝึกอบรมตำรวจฝึกขึ้นที่โรงเรียนตำรวจแห่งชาติในเมืองกอตอนู **ฌ็องดาร์เมอรีแห่งชาติเบนิน** (Gendarmerie nationale béninoise [fr]) มีบทบาททั้งทางทหารและตำรวจ เนื่องจากสถานะทางทหาร ฌ็องดาร์เมอรีจึงอยู่ภายใต้การดูแลของกระทรวงกลาโหม มีสำนักงานใหญ่อยู่ที่เมืองปอร์โต-โนโว ในฐานะกองกำลังตำรวจ มีอำนาจตำรวจฝ่ายบริหารและตุลาการ ปฏิบัติการทั้งในอาณาเขตหน่วย รับผิดชอบพื้นที่ที่กำหนด และหน่วยเคลื่อนที่ โดยรวมแล้วมีเขตอำนาจศาลเกือบ 90% ของดินแดนของประเทศ

กองกำลังอื่น
------------

นอกจากตำรวจแล้ว การบังคับใช้กฎหมายยังได้รับการสนับสนุนจากกองกำลังหลายแห่ง รวมถึงกรมศุลกากร (*les Douanes*) ผู้พิทักษ์ป่า (*les Eaux et forêts*) และหน่วยตรวจสอบคอนเทนเนอร์ร่วม (*Unité mixte de contrôle des conteneurs:* UMCC)

หน่วยตรวจสอบคอนเทนเนอร์ร่วม
---------------------------

'Unité mixte de contrôle des conteneurs ประกอบด้วยเจ้าหน้าที่จาก*ตำรวจ,* *ศุลกากร* และ *ผู้พิทักษ์ป่า* ซึ่งประจำการอยู่ที่ท่าเรือโคโตนู ทำหน้าที่ตรวจสอบตู้คอนเทนเนอร์เพื่อป้องกันการขนส่งสิ่งของต้องห้าม เช่น ยา อาวุธ และสินค้าลอกเลียนแบบ

อ้างอิง
-------

1. ↑  "Adoption de la loi portant création de la Police Républicaine en République du Bénin". *legibenin.net*. คลังข้อมูลเก่าเก็บจากแหล่งเดิมเมื่อ 2018-02-22.
2. 1 2  "Bénin". *INTERPOL* (ภาษาFrench). INTERPOL. คลังข้อมูลเก่าเก็บจากแหล่งเดิมเมื่อ 19 June 2015. สืบค้นเมื่อ 19 June 2015.`{{cite web}}`: CS1 maint: unrecognized language (ลิงก์)

แหล่งข้อมูล
-----------

1. World Police Encyclopedia, ed. by Dilip K. Das & Michael Palmiotto published by Taylor & Francis. 2004,
2. World Encyclopedia of Police Forces and Correctional Systems,second edition, Gale. 2006
3. Sullivan, Larry E. Encyclopedia of Law Enforcement. Thousand Oaks: Sage Publications, 2005.

แม่แบบ:Benin topics
**แรดขาวเหนือ** (อังกฤษ: northern white rhinoceros) หรือ **แรดริมฝีปากสี่เหลี่ยมเหนือ** (อังกฤษ: northern square-lipped rhinoceros, ชื่อวิทยาศาสตร์: *Ceratotherium simum cottoni*) เป็นหนึ่งในสองสปีชีส์ย่อยของแรดขาว เดิมพบในหลายประเทศในแอฟริกาตะวันออกและแอฟริกากลางที่อยู่ใต้ทะเลทรายสะฮารา แต่ปัจจุบันแสดงรายการเป็นเสี่ยงขั้นวิกฤตต่อการสูญพันธุ์ ในเดือนมีนาคม 2561 มีแรดสปีชีส์ย่อยนี้เหลือเพียงสองตัว ทั้งหมดเป็นของสวนสัตว์ Dvůr Králové ในสาธารณรัฐเช็ก

การสูญพันธุ์จากธรรมชาติ
-----------------------

แรดขาวเหนือปัจจุบันถือว่าสูญพันธุ์จากธรรมชาติแล้ว และเสี่ยงต่อการสูญพันธุ์อย่างมาก แรดขาวเหนือในปัจจุบันมีเพียงแค่การดูแลในศูนย์อนุรักษ์พันธุ์สัตว์ป่าเท่านั้น ซึ่งแรดขาวเหนือชื่อ ซูดาน เป็นแรดขาวเหนือเพศผู้ตัวสุดท้ายของโลก ได้ตายลงแล้ว เมื่อวันที่ 19 มีนาคม 2561 ขณะอายุ 45 ปี เนื่องจากมีอายุขัยมากแล้ว ซึ่งก่อนหน้านี้ได้คิดจะผสมพันธุ์แรดขาวเหนือ แต่แรดขาวเหนือเพศผู้ตัวสุดท้ายนี้มีอายุขัยมากแล้ว ทำให้อสุจินั้นอ่อนแอมาก จึงทำให้การผสมพันธ์แรดขาวเหนือไม่สำเร็จ ซึ่งในปัจจุบันเหลือเพียงแค่แรดขาวเหนือเพศเมีย 2ตัว บนโลก ซึ่งไม่มีเพศผู้แล้ว

อ้างอิง
-------

1. ↑  "A northern white rhino has died. There are now five left in the entire world". *The Washington Post*. 15 December 2014.
2. ↑  Emslie, R. (2011). "*Ceratotherium simum ssp. cottoni*". *IUCN Red List of Threatened Species. Version 2011.2*. สืบค้นเมื่อ 18 January 2012.
3. ↑  Královédvorská zoo spouští unikátní projekt na záchranu vzácných nosorožců – เก็บถาวร 2016-03-04 ที่ เวย์แบ็กแมชชีน. Novinky.cz. Retrieved 16 April 2015.
4. ↑   เก็บถาวร 2016-03-07 ที่ เวย์แบ็กแมชชีน Nabiré died in July 2015
5. ↑  แรดขาวเหนือตัวผู้ตัวสุดท้ายตายแล้ว หรือนี่คือจุดจบ?
**รังสิ สานกิ่งทอง** ชื่อเล่น **ซัน** (เกิด 4 มกราคม พ.ศ. 2536) เป็นนักแสดงชาวไทย สังกัดสถานีโทรทัศน์ไทยทีวีสีช่อง 3 รังสิยังได้ทำกิจการโปรดักชันเฮาส์ในชื่อ FILMMOTION 55 ร่วมกับนัทธวัชร์ แก้วบัวสาย

ประวัติ
-------

รังสิ เกิดเมื่อวันที่ 4 มกราคม พ.ศ. 2536 ที่กรุงเทพมหานคร เป็นลูกชายคนเล็กและมีพี่สาว 1 คน ที่บ้านทำธุรกิจส่งออกเสื้อผ้าเด็ก กับทำรีสอร์ตชื่อ เดอะ ปาซ เขาใหญ่ รังสิจบชั้นมัธยมศึกษาที่ Waldorf school of Garden City สหรัฐอเมริกา และปริญญาตรีจากวิทยาลัยนานาชาติ สาขาวิชาการผลิตภาพยนตร์ มหาวิทยาลัยมหิดล ได้มีโอกาสฝึกงานกับค่ายจีทีเอช ในช่วงเปิดกล้องภาพยนตร์เรื่อง *รัก 7 ปี ดี 7 หน*

เส้นทางในวงการบันเทิงเริ่มมาจากการทำงานเบื้องหลัง และเป็นพิธีกรรายการ *สวัสดี STATION* หลังจากนั้นรังสิได้ก้าวเข้ามาเป็นนักแสดงกับทางช่อง 3 กับบทบาทพระเอกเต็มตัวเรื่องแรกในละครซีรีส์ชุด *ลูกผู้ชาย* ตอน เพชร ในบทบาท "เพชร" คู่กับ อิษยา ฮอสุวรรณ การแสดงเรื่องนี้รังสิรับบทบู๊หลายฉาก จึงต้องไปเรียนมวย เรียนทักษะการต่อสู้ โดยแสดงเองร้อยละ 95 ของฉากบู๊

ผลงาน
-----

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| ปี | เรื่อง | บทบาท |
| --- | --- | --- |
| 2562 | *ซีรีส์ลูกผู้ชาย : เพชร* | ภวัต เอี่ยมธำรง (เพชร) |

* ละครโทรทัศน์ทั้งหมดด้านล่างนี้ออกอากาศทางไทยพีบีเอส

| ปี | เรื่อง | บทบาท |
| --- | --- | --- |
| 2567 | *Sweet Sensory Season 2* | เอิร์ธ |

อ้างอิง
-------

1. ↑  "เค้ก นัทธวัชร์" แท็กทีม "ซัน รังสิ" เปิดโปรดักชั่นเฮ้าส์
2. ↑  ทำความรู้จักพระเอกน้องใหม่ "ซัน รังสิ" หรือ "เพชร" ในซีรีส์ "ลูกผู้ชาย" | daradaily
3. ↑  Rookies : ‘ซัน-รังสิ สานกิ่งทอง’ จากเด็กขี้อาย สู่บทบาทพระเอก ‘เพชร’ แนวหน้า
4. ↑  ส่องความเท่ "ซัน รังสิ" พระเอกสายบู๊ป้ายแดง จาก "ซีรีส์ลูกผู้ชาย เพชร"
5. ↑  จากเด็กหลังกล้อง สู่ดาวรุ่งช่อง 3 "ซัน รังสิ "พระเอกซีรีส์ลูกผู้ชาย ตอน เพชร

แหล่งข้อมูลอื่น
---------------

* รังสิ สานกิ่งทอง ที่อินสตาแกรม
* รังสิ สานกิ่งทอง ที่เอกซ์ (ชื่อเก่า: ทวิตเตอร์)
**การเลิกระดมสรรพกำลัง** (อังกฤษ: demobilisation) คือขั้นตอนการจัดการให้กองทัพของชาติออกจากสภาวะพร้อมรบ ซึ่งอาจเป็นผลจากการได้รับชัยชนะในสงคราม หรือเพราะวิกฤตการณ์คลี่คลายแล้ว การดำรงและการใช้กำลังรบจึงไม่มีความจำเป็นอีกต่อไป 

สหประชาชาตินิยามการเลิกระดมสรรพกำลังไว้ว่า *"เป็นขั้นตอนหลากหลายแง่มุม ซึ่งรับรองอย่างเป็นทางการถึงการเปลี่ยนสถานภาพของบุคคล จากการเป็นสมาชิกของกลุ่มกำลังทางทหารหรือกลุ่มที่คล้ายคลึงกัน สู่การเป็นพลเรือน"* บุคคลผู้อยู่ภายใต้การเลิกระดมสรรพกำลัง จะถูกทำให้พ้นจากการควบคุมบังคับบัญชาของหน่วยทหารและกองทัพ แล้วถูกปรับทัศนคติให้ละทิ้งวิธีคิดแบบทหารไปสู่วิธีคิดแบบพลเรือน 

อย่างไรก็ตาม ถึงแม้บรรดาพลรบจะหมดความเป็นทหารเมื่อได้รับเอกสารปลด แต่สัมพันธ์ทางใจต่อโครงสร้างบัญชาการของกองทัพก็ยังคงอยู่ ดังนั้นเพื่อป้องกันมิให้พลรบกลับเข้าร่วมกองทัพ จึงต้องเตรียมการสำคัญอีกหลายอย่างเพื่อสร้างความมั่นใจว่าบรรดาพลรบที่ปลดจากกองทัพ จะสามารถผสมผลานเข้ากับสังคมพลเรือน ตลอดจนสามารถดำรงชีพในฐานะพลเรือน ซึ่งในขั้นตอนนี้ ภาคพลเรือนมีความสำคัญมากในการช่วยให้พลรบกลับคืนสู่ชีวิตแบบพลเรือน

อ้างอิง
-------

1. ↑  สถาบันวิชาการป้องกันประเทศ กองบัญชาการกองทัพไทย. พจนานุกรมศัพท์ทหารอังกฤษ-ไทย ฉบับใช้ร่วมสามเหล่าทัพ หน้า 146
2. ↑  "United Nations Operational Guide to the Integrated Disarmament, Demobilization and Reintegration Standards" (PDF). *United Nations Peacekeeping*. 2010. สืบค้นเมื่อ 2022-05-21.
บทความนี้เกี่ยวกับละครโทรทัศน์ที่ออกอากาศชุดแรก สำหรับละครโทรทัศน์ที่ออกอากาศในปี พ.ศ. 2540 ดูที่ 8 เทพอสูรมังกรฟ้า (ละครโทรทัศน์ พ.ศ. 2540) สำหรับความหมายอื่น ดูที่ 8 เทพอสูรมังกรฟ้า (แก้ความกำกวม)

**8 เทพอสูรมังกรฟ้า** (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2525 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย ไบรอัน เหลียง, ทัง เจิ้นเย่, หวง เย่อหัว, เฉิน อี้ว์เหลียน ออกอากาศทางช่อง TVB ในจีน โดยมีเรตติ้งเฉลี่ยต่อตอนที่ 30 คะแนนในฮ่องกง แต่ในไต้หวัน กลับประสบความสำเร็จมากกว่า โดยได้เรตติ้ง 50 %

เนื้อเรื่องย่อ
--------------

เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ

นักแสดงนำ
---------

* ไบรอัน เหลียง รับบท เฉียวฟง
* ทัง เจิ้นเย่ รับบท ต้วนอี้
* หวง เย่อหัว รับบท ซิจุ๊
* เฉิน อี้ว์เหลียน รับบท หวัง ยู่หยิน

เรตติ้ง
-------

ละครชุดนี้มีเรตติ้งเฉลี่ยต่อตอนในฮ่องกงที่ 30 คะแนน แต่ในไต้หวัน กลับประสบความสำเร็จมากกว่า โดยได้เรตติ้ง 50 % นับเป็นหนึ่งในละครชุดของฝั่งฮ่องกง ที่ไปได้รับความนิยมสูงในไต้หวัน

แต่ทว่า ยอดรวมเรตติ้งของละครเรื่องนี้ที่นำไปฉายทั่วโลก กลับไม่ติดสิบอันดับละครทีวีบีที่มีเรตติ้งสูงสุดทั่วโลก เนื่องจากได้รับความนิยมเป็นบางประเทศ

การออกอากาศในไทย
----------------

ฉายทางช่อง 3 สองครั้ง

1.ช่วงต้นปีพ.ศ. 2526 (1983) เวลา 21.25-22.25 น.

2.รีรันตอนเย็นช่วงปีพ.ศ. 2529 (1986) อีกครั้ง

ผลตอบรับ
--------

8 เทพอสูรมังกรฟ้า​ 1982​ ทีวีบีแบ่งย่อยออกเป็น 2 ภาค

ในส่วนภาค 1 เมื่อละครออนแอร์ กลับได้เรตติ้งไม่ดี อย่างที่ ทีวีบี ตั้งเป้าไว้

ในส่วนภาค 2 ได้มีการปรับแก้ไขจุดด้อยจากภาค 1 และได้นักแสดงดาวรุ่งพุ่งแรง หวงเย่อหัว มารับบท ซิจุ๊ เพื่อดึงคนดู จนได้เรตติ้งเพิ่มขึ้นมา

แต่เมื่อเฉลี่ยเรตติ้งทั้งสองภาคแล้ว ได้ในระดับกลาง ๆ 

ถึงแม้ในเกาะฮ่องกง จะประสบความสำเร็จไม่มากนัก แต่ละครชุดนี้กลับได้รับความนิยมมากใน ไต้หวัน ไทย สิงคโปร์ จนต้องมีการสร้างเป็นภาพยนตร์ตามมา โดยบท เฉียวฟง เปลี่ยนตัวมาเป็น ฉีเส้าเฉียน แทน

แหล่งข้อมูลอื่น
---------------

* (จีน) *Demi-Gods and Semi-Devils* on Baidu Baike

หมวดหมู่:ละครโทรทัศน์ฮ่องกงที่เริ่มออกอากาศในปี พ.ศ. 2525
ในฟิสิกส์อะตอม **เลขควอนตัมแม่เหล็ก** (อังกฤษ: Magnetic quantum number) สัญลักษณ์ คือ m เป็นหนึ่งในเลขควอนตัม (อังกฤษ: quantum number)  ซึ่งใช้อธิบายสถานะของอิเล็กตรอนในอะตอม เลขควอนตัมแม่เหล็กจะแสดงจำนวนออบิทัลตามระดับพลังงานย่อย และใช้เพื่อแสดงความสัมพันธ์กับเลขควอนตัมโมเมนตัมเชิงมุม (อังกฤษ: Azimuthal quantum number) ของออร์บิทัล 

ระดับพลังงานย่อยของอิเล็กตรอน เช่น s, p, d และ f มีเลขควอนตัมโมเมนตัมเชิงมุม *ℓ* = 0, 1, 2 และ 3 ตามลำดับ และมีเลขควอนตัมแม่เหล็ก m จะอยู่ในช่วง -*ℓ* ถึง + *ℓ* ยกตัวอย่างเช่น ระดับพลังงานย่อย s ประกอบด้วย 1 ออร์บิทัล มีค่า m เท่ากับ 0 ระดับพลังงานย่อย p ประกอบด้วย 3 ออร์บิทัล มีค่า m เท่ากับ -1, 0 และ -1 เป็นต้น 

| **ความสัมพันธ์ระหว่างเลขควอนตัม** |
| --- |
| ออร์บิทัล | ค่า | จำนวนของค่าสำหรับ {\displaystyle m} | จำนวนอิเล็กตรอนต่อระดับพลังงานย่อย |
| s | {\displaystyle \ell =0,\quad m=0} | 1 | 2 |
| p | {\displaystyle \ell =1,\quad m=-1,0,+1} | 3 | 6 |
| d | {\displaystyle \ell =2,\quad m=-2,-1,0,+1,+2} | 5 | 10 |
| f | {\displaystyle \ell =3,\quad m=-3,-2,-1,0,+1,+2,+3} | 7 | 14 |
| g | {\displaystyle \ell =4,\quad m=-4,-3,-2,-1,0,+1,+2,+3,+4} | 9 | 18 |

อ้างอิง
-------

1. ↑  Herzberg, Gerhard (1950). *Molecular Spectra and Molecular Structure* (2 ed.). D van Nostrand Company. pp. 17–18.
**พีระกฤตย์ พชรบุณยเกียรติ** (เกิด 16​ มีนาคม พ.ศ. 2545) ชื่อเล่น **เฟรนด์**​ เป็นนักแสดงชายชาวไทย​​ สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "นีโม่​" จากละครเรื่อง *คู่เวร*​ และบทบาท "ยอด" จากภาพยนตร์เรื่อง *​ธี่หยด*

ประวัติและการศึกษา
------------------

พีระกฤตย์'เป็นบุตรชายคนเดียวของครอบครัว​ มีพี่สาว 1 คนจบการศึกษาระดับประถมศึกษา​ โรงเรียนเซนต์คาเบรียล​ ระดับชั้นมัธยมศึกษา​ โรงเรียนสาธิตมหาวิทยาลัยศรีนครินทรวิโรฒ ปทุมวัน​ เคยเป็นนักกีฬาว่ายน้ำของโรงเรียน​ ตัวแทนเยาวชนทีมชาติ​ไทยเข้าแข่งขันกีฬา​ 42nd Sae age​ Group ประเทศฟิลิปปินส์​,​ 10​Asean Schools Game ประเทศมาเลเซีย,​ ​เป็นตัวแทน​จังหวัดกรุงเทพมหานคร​ แข่งขันกีฬาแห่งชาติ ครั้งที่ 46​ เจียงฮายเกมส์ และกีฬาเยาวชนแห่งชาติ ครั้งที่ 35​ บุรีรัมย์เกมส์ ปัจจุบันกำลังศึกษาที่​ คณะวิศวกรรมศาสตร์​ ภาควิชา​ วิศวกรรมอุตสาหการ​ จุฬาลงกรณ์มหาวิทยาลัย​

เข้าสู่วงการ
------------

เข้าสู่วงการโดยการแนะนำของสมจริง ศรีสุภาพที่ได้ไปเห็นแสดงละครการกุศลของโรงเรียนเทิดไท้องค์ราชันสาธิตปทุมวันวิพิธทัศนา ครั้งที่ 10 เรื่อง​ *คู่กรรม* เมื่อปี พ.ศ.2563 จึงติดต่อ​เข้ามาเซ็นสัญญาเป็นนักแสดงสังกัดช่อง 3 พ.ศ.​2564 ได้รับโอกาสแสดงละครเรื่องแรกคือ​ ​*คู่เวร*ตามมาด้วย​พ.ศ.2565 ละคร​ *ดวงใจเทวพรหม*​ ตอน *พรชีวัน*​ ซึ่งเป็นภาคต่อของละครชุด​ *สุภาพบุรุษ​จุฑาเทพ*, ​ *พยัคฆ์ร้ายซ่อนลาย*​ ​ต่อมาปี​ พ.ศ. 2566 เรื่อง​ ​*ลมเล่นไฟ,*ภาพยนตร์เรื่อง *ธี่หยด* และกำลังถ่ายทำละคร *ใจขังเจ้า*​

ผลงาน
-----

### **ละครโทรทัศน์**

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| ปี | เรื่อง | บทบาท |
| --- | --- | --- |
| 2565 | คู่เวร | นีโม่ |
| 2567 | ลมเล่นไฟ | มาร์ค (รับเชิญ) |
| ดวงใจเทวพรหม
พรชีวัน | กิตติ วงศ์นคร |
| รอออกอากาศ | พยัคฆ์ร้ายซ่อนลาย | ริว​ ดราก้อน |
| กำลังถ่ายทำ​ | ใจขังเจ้า | มิ่ง |
|

### ภาพยนตร์

| ปี | เรื่อง | บทบาท | ค่าย |
| --- | --- | --- | --- |
| 2566 | ธี่หยด | ยอด | ช่อง 3​ และ M STUDIO (เอ็ม สตูดิโอ) |
| ระหว่างถ่ายทำ | *ธี่หยด 2* |
|

อ้างอิง
-------

1. ↑  Thailand, BECi Corporation Ltd. "เปิดวาร์ป "น้องเฟรนด์" ลูกชายสุดหล่อของ "พี่ป๋อ ณัฐวุฒิ" จาก "คู่เวร"". *CH3Plus.com*.
2. ↑  "ตัวอย่างแรกชวนขนหัวลุก เสียง "ธี่หยด" ในตำนานที่ทุกคนตามหา". *www.sanook.com/movie*. 2023-09-06.
3. ↑  "เรื่องย่อ ธี่หยด หนังสยองขวัญจากเรื่องเล่าสู่จอภาพยนตร์". *www.sanook.com/movie*. 2023-09-06.
ภูเขาน้ำแข็งเย็น
**ความเย็น**คือการมีอุณหภูมิต่ำ โดยเฉพาะอย่างยิ่งในบรรยากาศ สำหรับการใช้ทั่วไป ความเย็นมักเป็นการรับรู้อัตวิสัย ("หนาว") ขอบเขตล่างของอุณหภูมิได้แก่ ศูนย์สัมบูรณ์ ซึ่งนิยามว่าเป็น 0.00 K ในมาตราเคลวิน ซึ่งเป็นมาตราอุณหภูมิอุณหพลศาสตร์สัมบูรณ์ ซึ่งตรงกับ −273.15 °C ในมาตราเซลเซียส −459.67 °F ในมาตราฟาเรนไฮต์ และ 0.00 °R ในมาตราแรงกิน

เนื่องจากอุณหภูมิสัมพันธ์กับพลังงานความร้อนที่มีอยู่ในวัตถุหรือตัวอย่างสสาร ซึ่งเป็นพลังงานจลน์ของการเคลื่อนที่แบสุ่มขององค์ประกอบอนุภาคของสสาร วัตถุจะมีพลังงานความร้อนลดลงเมื่อเย็นลงและมีพลังงานมากขึ้นเมื่อร้อนขึ้น หากสามารถทำให้ระบบเย็นจนถึงศูนย์สัมบูรณ์ การเคลื่อนที่ทั้งหมดของอนุภาคในตัวอย่างของสสารจะหยุด และจะอยู่ในภาวะพักสมบูรณ์ในสำนึกคลาสสสิกนี้ ซึ่งจะเรียกได้ว่า วัตถุนั้นมีพลังงานความร้อนเป็นศูนย์ ทว่า ในทางจุลภาคในคำอธิบายของกลศาสตร์ควอนตัม สสารจะยังมีพลังงานจุดศูนย์แม้อยู่ที่ศูนย์สัมบูรณฺ เพราะหลักความไม่แน่นอน

อ้างอิง
-------

1. ↑  Hansen, James E. "GISS Surface Temperature Analysis (GISTEMP)". *National Aeronautic and Space Administration*. Goddard Institute for Space Studies. เก็บจากแหล่งเดิมเมื่อ 21 กุมภาพันธ์ 2016. สืบค้นเมื่อ 22 กุมภาพันธ์ 2016.
*ไข่ของ Anas platyrhynchos*
**เป็ดแมลลาร์ด** หรือ **เป็ดหัวเขียว** (อังกฤษ: mallard, wild duck; ชื่อวิทยาศาสตร์: *Anas platyrhynchos*) เป็นสัตว์ปีกจำพวกเป็ดชนิดหนึ่ง อยู่ในวงศ์นกเป็ดน้ำ (Anatidae)

เป็ดแมลลาร์ดมีลักษณะเหมือนเป็ดทั่วไป แต่มีลักษณะเด่น คือ ตัวผู้บริเวณหัวและคอสีเขียวเข้ม มีแถบสีขาวรอบคอ อกสีน้ำตาลแกมน้ำตาลแดงเข้ม ลำตัวด้านบนสีเทาแกมน้ำตาลอ่อน ตะโพกและขนคลุมโคนขนหางด้านบนเป็นสีดำ ขนหางสีออกขาว ท้องมีสีจางกว่าลำตัวด้านบน ปากสีเหลืองแกมเขียว ขาสีส้ม ขาของตัวเมียเป็นลายสีน้ำตาล มีแถบคาดตาสีดำ ปีกมีแววขนปีกสีน้ำเงิน ปากสีออกน้ำตาลมักมีขอบสีเหลืองหรือสีส้ม ขนหางสีจางกว่าขนคลุมโคนขนหางด้านบน กินทั้งได้พืชและสัตว์

มีความยาวเมื่อโตเต็มที่จากปลายปากถึงปลายหางประมาณ 50-60 เซนติเมตร

มีการกระจายพันธุ์ค่อนข้างกว้าง ตั้งแต่ทวีปอเมริกาเหนือ, ยุโรป, ตอนเหนือของทวีปแอฟริกา และทวีปเอเชีย ส่วนในนิวซีแลนด์และออสเตรเลีย มีผู้นำเข้าไปเผยแพร่จากประเทศอังกฤษ ส่วนในประเทศไทยถือเป็นนกอพยพ แต่ก็ถือว่ายังกระจายพันธุ์เล็กน้อย และไม่พบรายงานการวางไข่ของเป็ดชนิดนี้ มีพฤติกรรมชอบอยู่รวมกันเป็นฝูง มีจำนวนสมาชิกประมาณ 50-60 ตัว ตามแหล่งน้ำทั่วไป และอาจจะรวมฝูงเข้ากับนกชนิดอื่นในวงศ์เดียวกัน หากินในเวลากลางคืน ส่วนในเวลากลางวันจะว่ายน้ำพักผ่อนในแหล่งน้ำตื้น อาจกินสัตว์น้ำชนิดต่าง ๆ เข้าไปด้วย มีนิสัยตื่นตกใจง่าย มีความตื่นตัวระแวดระวังภัยสูง สามารถบินขึ้นจากน้ำได้อย่างรวดเร็ว

เป็ดแมลลาร์ด ถือเป็นต้นสายพันธุ์ของเป็ดที่เลี้ยงกันในเชิงพาณิชย์อย่างในปัจจุบันนี้ และมีบางส่วนเลี้ยงเป็นสัตว์เลี้ยงสวยงาม และถือเป็นสัตว์ป่าคุ้มครองในประเทศไทย ตามพระราชบัญญัติสงวนและคุ้มครองสัตว์ป่า พุทธศักราช 2535

อ้างอิง
-------

1. ↑  BirdLife International (2012). "*Anas platyrhynchos*". *IUCN Red List of Threatened Species. Version 2013.2*. สืบค้นเมื่อ 26 November 2013.
2. ↑  เป็ดหัวเขียว[*ลิงก์เสีย*]
3. ↑  เป็ด ๑ ตามพจนานุกรมฉบับราชบัณฑิตยสถาน พ.ศ. 2542
4. ↑  สัตว์ป่าคุ้มครอง

วิกิมีเดียคอมมอนส์มีสื่อที่เกี่ยวข้องกับ **เป็ดแมลลาร์ด**

แหล่งข้อมูลอื่น
---------------

 ข้อมูลที่เกี่ยวข้องกับ Anas platyrhynchos ที่วิกิสปีชีส์
หยินกุยเฉินเมี่ยว (วิหารเต่าเงิน, Silver Turtle Temple, 銀龜神廟 *Yínguīshénmiào*) ศูนย์กลางที่สำคัญของศาสนาพื้นถิ่นเชียง สร้างถวายในปี 2013–2014 ตั้งอยู่ในอำเภอเม่า จังหวัดปกครองตนเองอาป้า มณฑลเสฉวน
**ศาสนาพื้นบ้านเชียง** (อังกฤษ: Qiang folk religion) เป็นศาสนาพื้นถิ่นของชาวเชียงส่วนใหญ่ ชาวเชียงเป็นกลุ่มชาติพันธุ์ของเสฉวนในประเทศจีน ซึ่งมีความเกี่ยวพันใกล้ชิดกับชาวจีนฮั่นและชาวทิเบต: 14 ศาสนาพื้นบ้านเชียงมีลักษณะเป็นพหุเทวนิยม ประกอบด้วยการเคารพบูชาเทพเจ้าจำนวนมากที่เกี่ยวกับธรรมชาติและกิจกรรมของมนุษย์ ซึ่งรวมถึงเทพเจ้าที่เชื่อว่าเป็นบรรพชนต้นตระกูล ในคติเชียง มีการบูชาหินสีขาวซึ่งเชื่อว่าเต็มเปี่ยมด้วยพลังของเทพเจ้าเมื่อนำไปประกอบพิธี: 14 นอกจากนี้ยังมีความเชื่อที่คล้ายกันกับศาสนาพื้นบ้านของชาวจีนอื่น ๆ รวมถึงเทพเจ้า *Mubyasei* ("เจ้าสวรรค์") ซึ่งสัมพันธ์กับแนวคิดของ *เทียน* ในศาสนาพื้นบ้านจีน และที่ซึ่งชาวเชียงระบุว่าตรงกันกับเง็กเซียนฮ่องเต้ในคติเต๋า: 140–144

พิธีกรรมทางศาสนาของเชียงนั้นอยู่ภายใต้การกำกับของนักบวชซึ่งเรียกว่า ตวงกง (*duāngōng*) ซึ่งเป็นชามานที่ได้รับตำแหน่งนี้ผ่านการฝึกกับอาจารย์เป็นเวลาหลายปี ตวงกงถือว่าเป็นผู้กำกับตัดสินเทววิทยาเชียง รวมถึงเป็นผู้จัดพิธีการเปลี่ยนผ่านวัยสำหรับชายที่เข้าสู่วัย 18 ปี พิธีนี้มีชื่อว่า "พิธีนั่งบนยอดเขา" และประกอบด้วยการที่เด็กชายและครอบครัวเดินทางขึ้นไปบนยอดเขาเพื่อบูชายัญแกะหรือวัว และปลูกต้นสนสามต้น: 14–15

เทศกาลเฉลิมฉลองที่สำคัญสองเทศกาลคือปีใหม่เชียง ซึ่งตรงกับวันที่ 24 ของเดือนหกตามปฏิทินจันทรคติ หรือที่ในปัจจุบันกำหนดตายตัวเป็นวันที่ 1 ตุลาคม ตามปฏิทินเกรกอเรียนอีกเทศกาลคือเทศกาลบูชายัญภูเขา จัดขึ้นในระหว่างเดือนที่สองถึงหกของปฏิทินจันทรคติ สองเทศกาลนี้เป็นการบูชาแด่เทพเจ้าแห่งสวรรค์และเทพเจ้าแห่งภูเขาตามลำดับ: 14

ดูเพิ่ม
-------

* ศาสนาพื้นบ้านจีน
* ลัทธิชามานจีน
* ลัทธิตงไป
* ลัทธิชามานมอลโกเลีย
* ศาสนาพื้นบ้านทิเบต ("บอน")

อ้างอิง
-------

1. 1 2 3 4  LaPolla, Randy; Huang, Chenglong (2003). *A Grammar of Qiang: With Annotated Texts and Glossary*. Walter de Gruyter. ISBN 311017829X.. Chapter 1.3.6 "Religion".
2. ↑  Wang, Mingke (2002). "Searching for Qiang Culture in the First Half of the Twentieth Century". *Inner Asia*. The White Horse Press for the Mongolia and Inner Asia Studies Unit at the University of Cambridge. **4** (1–2): 134–148. doi:10.1163/146481702793647588. See excerpts.